Publication: Magyar Közlöny
Issue: MK-2002-158 (Year: 2002, Number: 158)
Era: 1990-2004
Section: 3. A 136/2002. (VII. 19.) OVB határozat szerint az országos népszavazás kitûzésére irányuló kezdeményezés
Paragraph Index: 878

4. Az Alkotmánybíróság jelen eljárásában figyelemmel volt arra, hogy az Országgyûlés a 23/1998. (III. 11.) OGY határozatában elutasította az országos népszavazás kiírását a következõ kérdésben: „Egyetért-e Ön azzal, hogy Magyarországon külföldi sem egyénileg, sem szervezeteken keresztül — annak tagjaként vagy tulajdonosaként, közvetve és maga a szervezet ne szerezhessen termõföld tulajdont?” Az Országgyûlés ugyanis megállapította, hogy az eredményes népszavazás következményeképpen olyan jogszabályokat kellene alkotni, amely az OECD Tõkemozgások Liberalizálási Kódexének több pontja és számos 2002/158. szám kétoldalú, beruházásvédelmi megállapodás tekintetében sértené Magyarország nemzetközi szerzõdésbõl származó kötelezettségeit. Az országgyûlési határozat elleni kifogás alapján indult eljárást azonban az Alkotmánybíróság megszüntette, mivel a jogorvoslati eljárást kezdeményezõk a kifogást visszavonták. (220/H/1998. AB végzés, ABH 1998. 1291.)

Source: https://magyarkozlony.hu/hivatalos-lapok/41f9005b35dfab657d910a3d8b61f9d7c0049d51/dokumentumok/d2daad22b585a2e7aec8482234634c575f17b594/letoltes